Document ID: /fineweb-2-swissfilter-quality_10-filterrobots/filtered/00093.jsonl.gz/2

1827: Πραγματοποιείται η Ναυμαχία του Ναυαρίνου, κατά την οποία ο οθωμανικός και αιγυπτιακός στόλος ηττάται από βρετανικές, γαλλικές και ρωσικές δυνάμεις στη δυτική ακτή της Πελοποννήσου, κοντά στην Πύλο. Είχε προηγηθεί η Συνθήκη του Λονδίνου, με την οποία οι μεγάλες δυνάμεις υποχρέωναν την οθωμανική κυβέρνηση να παραχωρήσει αυτονομία στους επαναστατημένους Έλληνες. Κατά τη Ναυμαχία του Ναυαρίνου, διοικητής των συμμαχικών δυνάμεων ανέλαβε ο αντιναύρχος Εδουάρδος Κόδρινγκτον (Edward Codrington), ενώ επικεφαλής των αιγυπτιακών και οθωμανικών δυνάμεων ήταν ο βελής της Αιγύπτου Ιμπραήμ πασάς. Η ήττα του οθωμανικού στόλου στο Ναυαρίνο υπήρξε καθοριστικής σημασίας για την πορεία της Ελληνικής Επανάστασης και προκάλεσε μεγάλο ενθουσιασμό στο ευρωπαϊκό φιλελληνικό κίνημα της εποχής. Τη Ναυμαχία του Ναυαρίνου αφηγήθηκε με εξαιρετικά γλαφυρό τρόπο ο C. M. Woodhouse σε βιβλίο του που επανεκδόθηκε πρόσφατα.